62021TJ0188_INF
A Törvényszék (tizedik tanács) 2021. december 15‑i ítélete – Lück kontra EUIPO – R. H. Investment (MALLE)
(T‑188/21. sz. ügy)
„Európai uniós védjegy – Törlési eljárás – MALLE európai uniós szóvédjegy – Feltétlen kizáró okok – Leíró jelleg – Megkülönböztető képesség hiánya – Az (EU) 2017/1001 rendelet 7. cikke (1) bekezdésének b) és c) pontja – Az egyetlen jogalap hatástalan jellege”
1.
Megsemmisítés iránti kereset – Jogalapok – A megtámadott aktus megsemmisítéséhez nem vezető jogalapok és kifogások – Hatástalan jogalapok
(EUMSZ 263. cikk)
(lásd: 14. pont)
2.
Megsemmisítés iránti kereset – Tárgy – Az érvelés több pillérén alapuló határozat, amelyek mindegyike elegendő ahhoz, hogy megalapozza annak rendelkező részét – Az ilyen határozat megsemmisítése – Feltételek
(EUMSZ 263. cikk)
(lásd: 15. pont)
3.
Európai uniós védjegy – Az európai uniós védjegy meghatározása és megszerzése – Feltétlen kizáró okok – A különböző kizáró okok elkülönített vizsgálata – A kizáró okok értelmezése a mögöttük meghúzódó közérdek alapján
(2017/1001 európai parlamenti és tanácsi rendelet, 7. cikk, (1) bekezdés)
(lásd: 16. pont)
4.
Bírósági eljárás – Keresetlevél – Alaki követelmények – A felhozott jogalapok egyértelmű és pontos ismertetése
(A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 177. cikk, (1) bekezdés, d) pont)
(lásd: 17. pont)
Tárgy
Az EUIPO ötödik fellebbezési tanácsának az R. H. Investment és J. M. Lück közötti törlési eljárással kapcsolatban 2020. december 21‑én hozott határozata (R 1393/2020‑5. sz. ügy) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék Jörg Lücköt kötelezi a költségek viselésére.